Vispārējās tiesas (septītā palāta) 2012. gada 21. jūnija spriedums – Spānija/Komisija
(lietas T-264/10 un T-266/10)
Spānijas īstenotā Kohēzijas fonda un ERAF darbības programma (ESF darbības programma diskriminācijas izskaušanai 2007.–2013. gadā) – Starpposma maksājuma pieteikums – Lēmums apturēt samaksas termiņu būtisku trūkumu vadības un kontroles sistēmu darbībā dēļ – Prasība atcelt tiesību aktu – Pieņemamība – Regulas (EK) Nr. 1083/2006 87. panta 2. punkts
1.                     Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Lēmums
apturēt starpposma maksājuma pieteikuma izpildes termiņu – Akts, ar ko tiek galīgi pabeigta cita īpaša procedūra – Ietveršana
(LESD 263. pants un Padomes Regula Nr. 1083/2006) (sal. ar 10.–13. un 20. punktu)
2.                     Ekonomiskā, sociālā un teritoriālā kohēzija – Strukturālā palīdzība – Savienības finansējums – Regula Nr. 1083/2006 – Starpposma
maksājums – Maksājuma pieteikums, kas atbilst 86. pantā minētajiem nosacījumiem – Divu mēnešu termiņš starpposma maksājuma
veikšanai no brīža, kad šāds pieteikums ir reģistrēts – Samaksas apturēšana pēc termiņa beigām – Izslēgšana (Padomes Regulas
Nr. 1083/2006 87. panta 2. punkts; 91. panta 1. punkts) (sal. ar 33.–36. punktu)
Priekšmets
Prasības atcelt Komisijas 2010. gada 10. maija lēmumu (lieta T-264/10) un 2010. gada 11. maija lēmumu (lieta T-266/10), ar
kuriem Spānijas iestādēm ir darīts zināms par vairāku Spānijas Karalistes iesniegtu starpposma maksājuma pieteikumu izpildes
termiņa apturēšanu
Rezolutīvā daļa:
1)
apvienot lietas T-264/10 un T-266/10 sprieduma taisīšanai;
2)
atcelt Eiropas Komisijas 2010. gada 10. un 11. maija lēmumus, ar kuriem Spānijas iestādēm ir darīts zināms par vairāku Spānijas
Karalistes iesniegtu starpposma maksājuma pieteikumu izpildes termiņa apturēšanu;
3)
prasību par nokavējuma procentu samaksas prasījuma pamatotības atzīšanu noraidīt;
4)
pieteikumu, kurā Vispārējai tiesai lūgts saskaņā ar tās Reglamenta 64. pantu noteikt procesa organizatorisko pasākumu, atstāt
bez izskatīšanas;
5)
Komisija atlīdzina tiesāšanās izdevumus.